CELEX: 32021D0102
Language: hr
Date: 2021-01-25 00:00:00
Title: Odluka Vijeća (EU) 2021/102 od 25. siječnja 2021. o stajalištu koje treba zauzeti u ime Unije u okviru Zajedničkog odbora osnovanog Euromediteranskim sporazumom o zračnom prometu između Europske zajednice i njezinih država članica, s jedne strane, i Kraljevine Maroka, s druge strane, u pogledu donošenja poslovnika Zajedničkog odbora

1.2.2021   
               
               
                  HR
               
               
                  Službeni list Europske unije
               
               
                  L 34/29
               
            
         ODLUKA VIJEĆA (EU) 2021/102
         od 25. siječnja 2021.
         o stajalištu koje treba zauzeti u ime Unije u okviru Zajedničkog odbora osnovanog Euromediteranskim sporazumom o zračnom prometu između Europske zajednice i njezinih država članica, s jedne strane, i Kraljevine Maroka, s druge strane, u pogledu donošenja poslovnika Zajedničkog odbora
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Euromediteranski sporazum o zračnom prometu između Europske zajednice i njezinih država članica, s jedne strane, i Kraljevine Maroka, s druge strane (1) („Sporazum”) Unija je sklopila Odlukom Vijeća (EU) 2018/146 (2), a stupio je na snagu 19. ožujka 2018.
                  
               
                     (2)
                  
                  
                     Člankom 22. Sporazuma osnovan je Zajednički odbor koji se sastoji od predstavnika ugovornih stranaka („Zajednički odbor”) kako bi se osiguralo upravljanje Sporazumom i njegova pravilna provedba.
                  
               
                     (3)
                  
                  
                     Člankom 22. stavkom 6. Sporazuma predviđa se da Zajednički odbor donosi svoj poslovnik.
                  
               
                     (4)
                  
                  
                     Kako bi se osigurala pravilna provedba Sporazuma, trebalo bi donijeti poslovnik Zajedničkog odbora.
                  
               
                     (5)
                  
                  
                     Primjereno je utvrditi stajalište koje treba zauzeti u ime Unije na prvom sastanku Zajedničkog odbora jer će odluka Zajedničkog odbora o donošenju njegova poslovnika imati pravne učinke za Uniju. Stajalište Unije u okviru Zajedničkog odbora trebalo bi se temeljiti na nacrtu odluke Zajedničkog odbora,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije na prvom sastanku Zajedničkog odbora osnovanog člankom 22. Euromediteranskog sporazuma o zračnom prometu između Europske zajednice i njezinih država članica, s jedne strane, i Kraljevine Maroka, s druge strane, u pogledu donošenja poslovnika Zajedničkog odbora temelji se na nacrtu odluke Zajedničkog odbora (3).
            Predstavnici Unije u Zajedničkom odboru mogu dogovoriti manje izmjene nacrta odluke Zajedničkog odbora bez daljnje odluke Vijeća.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 25. siječnja 2021.
            
               
                  Za Vijeće
               
               
                  Predsjednik
               
               J. BORRELL FONTELLES
            
         
         
            (1)  Euromediteranski sporazum o zračnom prometu između Europske zajednice i njezinih država članica, s jedne strane, i Kraljevine Maroka, s druge strane (SL L 386, 29.12.2006., str. 57.).
         
            (2)  Odluka Vijeća (EU) 2018/146 od 22. siječnja 2018. o sklapanju, u ime Unije, Euromediteranskog sporazuma o zračnom prometu između Europske zajednice i njezinih država članica, s jedne strane, i Kraljevine Maroka, s druge strane (SL L 26, 31.1.2018., str. 4.).
         
            (3)  Vidjeti dokument ST 14010/20 na: http://register.consilium.europa.eu.